د افغانی سرې میاشتې ټولنې له لوری په کنړ کې ۵۰۰ بیوزلو کورنیو ته مرسته وویشل شوه. سه شنبه:۱۴۴۴/۱۲/۲ھ ق د افغانی سرې میاشتې ټولنې له لوری د کنړ نمایندګۍ په انګړ کې ۵۰۰ بیوزلو کورنیو ته،ددې نمایندګۍ رییس الحاج شاه زلمی غیرت په لاسو د المان سولی کلی له لوری چمتو شوی خوراکی توکی وویشل شوه. په مرسته شوو خوراکی توکو کې ؛ پنځوس کیلو اوړه، ۱۰ لیټره غوړی او ۲۴.۵کیلو وریژی شاملی وی. د یادونې وړ ده چې د سرې میاشتې کارمندان او رضاکاران په کلیو او ښارونو کې کور په کور سروې ترسره کوی، ترڅو وړ کورنۍ په نښه او لاسنیوی یې وکړی.